Festivali lõpetas Tartu Altermanni näitemängutrupi puhtal improl põhinev etüüdide jada "Õudukas", mis pakkus nalja ja väga huvitavaid leide parodeerides  klišeelikke õudusfilme. Kaks osatäitjat mängisid ülimalt veenvalt laipasid ja kogu trupi ühisstseenid tulid ka hästi välja. Kui pärast arutelul selgus, et kõik naljad ja etüüdid sündisid laval kohapeal, varem kokku lepitud vaid tegevuspaigad ja liinid, muutis see just nähtu küll uskumatuks, sest pea kogule publikule ja ka Kolmele Targale (Jaanika Juhanson, Karol Kuntsel, Rait Avestik) tuli see kõik ootamatult. Altermanni trupp sai ka publiku lemmiku tiitli!